Winskopies: Graffiti Boeke||
R 59Jy spaar R 216
Toring lê langs die Weskus, 'n afgeleë gehuggie waar 'n hand vol bewoners sukkel-sukkel 'n bestaan probeer maak. Dis midde-in die Tweede Wêreldoorlog en tye is swaar. 'n Verwoestende storm wat twee dae en nagte duur vernietig die kreeffabriek en jettie heeltemal en alles moet van nuuts af opgerig word.
Dulcie-Anne Douglas is 'n miljoenêr -- op skrif. Twee jaar gelede is haar man oorlede in 'n treinongeluk, en toe die polis uitbetaal is, het sy in 'n japtrap vir haar en die kinders 'n smart huis in die woonbuurt van Roxy gekoop. Weg van Gumaville se arm bure en vuil brakke. Maar Gumaville se inwoners wil háár eenvoudig nie los nie. Veral nou ná haar skoonsuster Hanna se begrafnis word haar drumpel skielik deurgetrap.
R 59Jy spaar R 211
R 79Jy spaar R 131
'n Keur uit die kortverhale van Welma Odendaal
R 59Jy spaar R 231
Wenresepte 2 is die ideale boek vir dié wat geregte soek wat goedkoop is en maklik vir enigiemand om te maak. Die boek bevat meer as 200 resepte, insluitend opwindende ontbytgeregte, liplekker soppe, soutterte, pizza, pasta, geurige vis- en vleisgeregte, groente en slaai, warm en koue poedings en heerlike gebak soos brood, beskuit, koeke, terte, en meer. Nuttige informasie word gegee, insIuitend:
* wat is die Engelse benaming vir vleisstukke
Met splinternuwe foto's en uitleg is dié herverpakte boek 'n moet vir elke Suid-Afrikaanse kombuis.
Ettie Bierman, Marijke Greeff, Wilmari Jooste
Bruid uit die koue - Ettie Bierman
Vinkel en Koljander - Marijke Greeff
Maalstroom - Wilmari Jooste
In Bruid uit die koue wil Clio haar jeugliefde met Arnold verseel. Maar hy's in die hospitaal terwyl Clio by sy broer, Jurg, moet bly ...waar die hartstog begin smeul.
In Vinkel en koljander trou Michael en Mikeila slegs omdat sy ouma se testament dit vereis. Tog raak Mikeila jaloers wanneer Cora by Michael aanlê ...
In Maalstroom los Wiehan se vrou, Laura, hom met hul siek kind. Sy rokkel haar suster, Mieke, se man af. Mieke bekla haar lot by Wiehan. Maar mag sy op hom verlief raak?
R 50Jy spaar R 90
Word rustig en kry nog meer inspirasie.
Die tweede Inspirerende inkleurboek vir grootmense is 'n prettige boek vol teksverse en pragtige patrone wat sal sorg vir 'n unieke inkleurervaring - dit sal jou na 'n ander wêreld meevoer en die kreatiewe siel in jou na vore bring. Word stil, kleur in en oordink die teksverse en kom nader aan God.
R 39Jy spaar R 111
R 59Jy spaar R 140
Regardt se lewe het glad nie naby God begin nie, maar beslis die pad na Hom gevind. Regardt is die merkwaardige verhaal van 'n man wat nooit sy passie vir die lewe en vir rolprente verloor het nie, maar wat op 'n swaar manier moes leer dat toewyding en gehoorsaamheid aan God die vreugde en sin bring wat hom opgewonde maak oor sy lewe.
Ena Murray, Omnibus
Gasheer van Drakeneiland
Die droster van Doringbaai
Net ná middernag
In Gasheer van Drakeneiland kry vyf vreemdelinge 'n aanbod: Gaan hou 'n maand lank vakansie op 'n afgesonderde eiland. Die beloning? Vir elk 'n bedrag wat steier aan die nulle. Die weldoener? 'n Anonieme, eksentrieke miljoenêr en eienaar van Drakeneiland. Aanvanklik 'n avontuur, weldra 'n nagmerrie in die hart van die hel. Wat soek 'n laboratorium in 'n grot in die middel van nêrens? Wie is hul gesiglose gasheer wat net 'n stem oor 'n luidspreker bly? Watter duiwelse eksperimente voer die professor uit? Erger as die gif van dié eksperimente in proefkonyn ná proefkonyn se bloedstroom, is die gif van wantroue in Irma Bruwer: Kan sy Anton de Woud, met sy donker broeiende sjarme, vertrou? Of is hy kop in een mus met die professor? Speel hy toneel en wat is sy rol?
In Die droster van Doringbaai is die droster ene Koos van der Merwe, of so stel hy homself voor. Met sy verskyning op die dorp, en met dié van die geheimsinnige skilder, Zuna Steyl, begin sake skeefloop: ongelukke vind plaas en 'n vreemde spanning ontwikkel onder die werkers van Sebastiaan Stadler se visfabriek wat deur sy neef, Eghardt Landman, vir hom bestuur word terwyl hy van 'n hartaanval herstel. Maar dis nie al nie. Petra Pelser, Sebastiaan se verpleegster, volg hom een nag wanneer hy geheimsinnig verdwyn. Iets is gaande in die groot toring - maar wat?
In Net ná middernag word daar een Saterdagnag, toe die kerkhorlosie sy twaalf slae oor Driedoring uitbeier, 'n moord gepleeg op dié rustige plattelandse dorpie. Tot almal se skok en verbasing word die prokureur se lyk die Saterdagoggend in die pastorie gevind. Kaptein Deon Roux word ontbied en saam met die speurder leer ons die mense van Driedoring ken - die gewilde dominee, die bekwame skoolhoof, die Badenhorsts met hul vinnige humeure, die mooi, senuweeagtige predikantsvrou, die nuuskierige dokter en sy goeie vrou, die orreliste met haar bewondering vir die dominee, en les bes: Marie Grebe, die jeugliefde van die prokureur wat nou met die skoolhoof getroud is en versot is op speurverhale . . . Saam met kaptein Roux is die leser warm op die spoor van die moordenaar - of is dit 'n dwaalspoor?
Santie Nel (samesteller)
'n Bundel unieke kort liefdesstories wat tienerlesers sal wegvoer na 'n moderne sprokieswêreld vol aantreklike helde en romantiese heldinne. Elke verhaal is op 'n bekende sprokie of feëverhaal gebaseer - maar met 'n heerlike moderne kinkel.